Diari Oficial de la Generalitat Valenciana


Sumari del DOGV 9677, del 06-09-2023 (2023/9182)

RESOLUCIÓ de 31 d'agost de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedeixen les ajudes per a la realització d'estades vacacionals per a persones amb diversitat funcional convocades per a l'exercici 2023, i se'n dona publicitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9677

Data del DOGV
:   06-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9182


Data del document
:   31-08-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge
    * ajuda pública

RESOLUCIÓ de 31 d'agost de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedeixen les ajudes per a la realització d'estades vacacionals per a persones amb diversitat funcional convocades per a l'exercici 2023, i se'n dona publicitat. [2023/9182]  
Vistes les sol·licituds d'ajuda presentades per a la realització d'estades vacacionals per a persones amb diversitat funcional, resulten els següents  
  
Antecedents de fet  
Primer. D'acord amb la convocatòria pública establida conforme amb l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores del Programa d'ajudes per a la realització d'estades vacacionals per a persones amb diversitat funcional (DOGV 8083, 13.07.2017), i a la Resolució de 23 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 les ajudes per a la realització d'estades vacacionals per a persones amb diversitat funcional (DOGV 9499, 28.12.2022), s'han presentat 79 sol·licituds de subvenció amb aquesta finalitat.  
  
Segon. A la vista dels informes de les comissions tècniques instructores i la llista ordenada de sol·licitants amb la seua puntuació, la comissió d'avaluació ha elaborat la proposta de resolució de subvenció a organitzacions o entitats privades sense ànim de lucre que desenvolupen estades vacacionals per a persones amb diversitat funcional.  
  
Tercer. Aquesta proposta es realitza d'acord amb els requisits, els criteris de valoració de les sol·licituds i els criteris de determinació de la subvenció que estableix l'Ordre 4/2017, de 6 de juliol, i la Resolució de 23 de desembre de 2022, de la Vicepresidència i Conselleria d'Igualtat i Polítiques Inclusives.  
Quart. Les entitats han aportat una declaració responsable en què expressen el compliment de les obligacions derivades de la Llei 38/2003, de 17 de novembre, general de subvencions, especialment les de reintegrament de subvencions per deutes amb l'Administració en el sentit que s'han complit o que no se'n tenen.  
  
Fonaments de dret  
I. És competent per a resoldre aquest procediment la Direcció General de les Persones amb Discapacitat, d'acord amb l'article 14.1 de l'Ordre 4/2017, de 6 de juliol, i l'apartat sisé, punt 3, de la Resolució de 23 de desembre de 2022, de la Vicepresidència i Conselleria d'Igualtat i Polítiques Inclusives.  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, juntament amb els articles 159 i següents de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, així com el que s'estableix en la Llei 5/1997, de 25 de juny, de la Generalitat Valenciana, per la qual es regula el Sistema de Serveis Socials en l'àmbit de la Comunitat Valenciana; en la Llei 11/2003, de 10 d'abril, de la Generalitat, sobre l'estatut de les persones amb discapacitat, i en l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives.  
  
III. La present subvenció es concedeix a l'empara del que es disposa en els articles 5 i 12 de l'esmentada Ordre 4/2017, de 6 de juliol, i en la Resolució de 23 de desembre de 2022, de la Vicepresidència i Conselleria d'Igualtat i Polítiques Inclusives.  
IV. El pagament i la justificació de la subvenció que es concedeix es realitzarà d'acord amb el que s'estableix en l'article 44.1.c.2 de la Llei 9/2022, de 30 de desembre, de pressupostos de la Generalitat per a l'exercici 2023; en els articles 19 i 20 de l'Ordre 4/2017, de 6 de juliol, i en els apartats nové i desé de la Resolució de 23 de desembre de 2022, de la Vicepresidència i Conselleria d'Igualtat i Polítiques Inclusives.  
Vistos els preceptes legals esmentats i tots altres de general i pertinent aplicació, resolc:  
  
Primer  
Concedir les subvencions per a la realització d'estades vacacionals per a persones amb diversitat funcional convocades per a l'exercici 2023 a les organitzacions o entitats privades sense ànim de lucre que figuren en l'annex I de la present resolució i pels imports que s'hi indiquen.  
  
Segon  
Aprovar i disposar la despesa a favor dels beneficiaris i pels imports que es detallen en l'annex I de la present resolució amb càrrec a la línia de subvenció i aplicació pressupostària que s'hi detallen (expedient comptable RA núm. 2023.0.014697).  
  
Tercer  
Denegar les subvencions a les organitzacions o entitats privades sense ànim de lucre que figuren en l'annex II de la present resolució, pels motius que s'hi indiquen.  
  
Quart  
En compliment de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, li corresponen com a entitat pública i de l'article 18 de la Llei General de Subvencions, els subjectes beneficiaris de la subvenció hauran de complir les següents obligacions de transparència:  
Les entitats privades beneficiàries de la subvenció hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques per una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana indicades en l'article 3 de la Llei 1/2022 per una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència entitats privades de GVA Oberta, a la qual es pot accedir en   
gvaoberta.gva.es/tep.  
Aquesta informació s'haurà de publicar a partir de l'any següent a aquell en què s'hagen superat els llindars establits, i haurà de mantindre's publicada durant almenys quatre anys naturals.  
Sense perjudici de les obligacions previstes en els apartats anteriors, totes les entitats beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
Totes les entitats beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de quinze dies hàbils des del requeriment. Una vegada transcorregut el termini conferit en el requeriment sense que haja sigut atés, l'òrgan que ha realitzat el requeriment podrà acordar, previ advertiment i audiència a l'interessat, la imposició de multes coercitives en els termes previstos en l'article 5 de la Llei 1/2022.  
Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Cinqué  
La present subvenció es farà efectiva de conformitat amb el que es disposa en l'article 44.1.c.2 de la Llei 9/2022, de 30 de desembre, de pressupostos de la Generalitat per a l'exercici 2023, per al pagament de les subvencions destinades als serveis socials d'atenció primària i secundària, i s'anticiparà, una vegada concedida, el 100 % del seu import.  
  
Sisé  
De conformitat amb l'apartat desé de la Resolució de 23 de desembre de 2022, el termini màxim de justificació de despeses de les estades vacacionals serà de tres mesos des de la data en què finalitzen, i en el cas de les estades vacacionals desenvolupades durant l'últim trimestre de 2023, abans del dia 31 de gener de 2024.  
En el cas de les estades vacacionals realitzades durant l'any 2023 i finalitzades abans de la publicació de la resolució de concessió, el termini de justificació serà de tres mesos des d'aquesta publicació.  
La justificació de la subvenció es realitzarà a través de l'aplicació telemàtica establida a aquest efecte, mitjançant la presentació de la documentació necessària per a acreditar la despesa realitzada, exigida en l'apartat desé de la Resolució de 23 de desembre de 2022, de la Vicepresidència i Conselleria d'Igualtat i Polítiques Inclusives.  
  
Seté  
El pagament de la subvenció estarà condicionat al compliment per part de l'entitat subvencionada de les obligacions establides en l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives.  
  
Huité  
L'incompliment del termini màxim de justificació de les subvencions podrà donar lloc al desistiment sense efectes de l'ajuda, amb l'exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció, per incompliment de les obligacions i requisits que s'estableixen en aquesta ordre, així com en els supòsits de causes de reintegrament que estableix l'article 37 de la Llei 38/2003, de 17 de novembre, general de subvencions, sense perjudici de les infraccions i sancions que estableix aquesta llei.  
  
Nové  
Ordenar la publicació de la present resolució de concessió i denegació de subvencions en el Diari Oficial de la Generalitat Valenciana (DOGV).  
  
Contra la present resolució, que posa fi a la via administrativa, podrà interposar-se recurs contenciós administratiu en el termini de dos mesos a comptar de l'endemà de notificar-se, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant de la vicepresidenta i consellera d'Igualtat i Polítiques Inclusives en el termini d'un mes comptat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que s'estime oportú.  
  
València, 31 d'agost de 2023.- La vicepresidenta segona i consellera de Serveis Socials, Igualtat i Habitatge (p. d. Ordre 4/2017, de 6 de juliol; DOGV núm. 8083, de 13.07.2017), el director general de les Persones amb Discapacitat: Ramón Meseguer Albiach.